**Ո Ր Ո Շ ՈՒ Մ**

**Կատարողական վարույթը կասեցնելու մասին**

15.05.2012թ. ք.Երևան

ՀՀ ԱՆ ԴԱՀԿ ծառայության Երևան քաղաքի Շենգավիթ բաժնի հարկադիր կատարող արդարադատության ավագ լեյտենանտ Կարեն Պողոսյանս, ուսումնասիրելով 05.02.2010թ. վերսկսված թիվ 01/05-149/10 կատարողական վարույթի նյութերը

**Պ Ա Ր Զ Ե Ց Ի**

Շենգավիթ համայնքի ընդհանուր իրավասության դատարանի կողմից 27.05.2009թ. տրված թիվ ԵՔԴ/0474/02/08 կատարողական թերթի համաձայն պետք է հայցագնի՝ 154.278.446 դրամի չափով արգելանք դնել «Նաիրիտ» ԲԲԸ-ին պատկանող գույքի և դրամական միջոցների վրա:

27.01.2010թ. ՀՀ ԱՆ ԴԱՀԿ ծառայություն է մուտք եղել Շենգավիթ համայնքի ընդհանուր իրավասության դատարանի կողմից 19.01.2010թ. տրված թիվ ԵՔԴ/0474/02/08 կատարողական թերթը, որի համաձայն պետք է «Նաիրիտ» ԲԲԸ-ից հօգուտ «Հայէկոնոմբանկ» ԲԲԸ-ի բռնագանձել 154.278.446 դրամ, որից 79.384.900 դրամը, որպես վարկի մայր գումար և 74.893.600 դրամը, որպես հաշվարկված տոկոսագումար, ինչպես նաև 3.085.570 դրամ վճարված պետ.տուրքը:

Պարտապանից բռնագանձել նաև 7.868.201 դրամ, որպես կատարողական գործողությունների կատարման ծախս:

Կատարողական գործողությունների ընթացքում արգելանք է դրվել պարտապան «Նաիրիտ» ԲԲԸ-ին պատկանող թվով 558 շարժական և թվով 2 անշարժ գույքերի վրա, որոնց ընդհանուր արժեքը ըստ փորձագետի կողմից տրված եզրակացության կազմել է 2.203.545.000 ՀՀ դրամ: Պարտապան «Նաիրիտ» ԲԲԸ-ի վերաբերյալ հարուցված են նաև այլ կատարողական վարույթներ և կատարողական գործողությունների ընթացքում պարզվել է, որ բռնագանձման ենթակա գումարը և գույքի իրացումից ծագող անուղղակի հարկային պարտավորությունները շատ ավելին է, քան պարտավորության գումարը:

Պարտապանին պատկանող այլ գույք կամ դրամական միջոցներ չեն հայտնաբերվել:

15.05.2012թ. «Նաիրիտ» ԲԲԸ-ի վերաբերյալ ԴԱՀԿ ծառայության Շենգավիթ բաժնում հարուցված այլ կատարողական վարույթով նույնպես առաջարկվել է պահանջատիրոջը և պարտապանին, նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան:

**Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «ԴԱՀԿ մասին» ՀՀ օրենքի 28-րդ հոդվածով և 37-րդ հոդվածի 8-րդ կետով՝**

**Ո Ր Ո Շ Ե Ց Ի**

1.Կասեցնել 05.02.2010թ. վերսկսված թիվ 01/05-149/10 կատարողական վարույթը 60-օրյա ժամկետով.

2.Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

3.Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

4.Որոշման պատճենն ուղարկել կողմերին:

**Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:**

**ՀԱՐԿԱԴԻՐ ԿԱՏԱՐՈՂ՝ Կ.ՊՈՂՈՍՅԱՆ**